การเลือกตั้งผู้ว่าราชการกรุงเทพมหานคร พ.ศ. 2551

การเลือกตั้งผู้ว่าราชการกรุงเทพมหานคร พ.ศ. 2551 เป็นการเลือกตั้งผู้ว่าราชการกรุงเทพมหานครครั้งที่ 8 โดยจัดขึ้นในวันที่ 5 ตุลาคม พ.ศ. 2551 เนื่องจากอดีตผู้ว่าราชการกรุงเทพมหานครคนเดิม นายอภิรักษ์ โกษะโยธินดำรงตำแหน่งครบวาระ 4 ปี

 ที่มา 
200px|right|thumb|โปสเตอร์รณรงค์การเลือกตั้ง
เมื่อนายอภิรักษ์ โกษะโยธิน ดำรงตำแหน่งครบวาระ 4 ปี จึงมีการเลือกตั้งผู้ว่าราชการกรุงเทพมหานครคนใหม่ในวันที่ 5 ตุลาคม พ.ศ. 2551 โดยมีผู้สมัครเปิดตัวกันหลายคน เช่น ดร.เกรียงศักดิ์ เจริญวงศ์ศักดิ์, หม่อมหลวงณัฏฐกรณ์ เทวกุล, นายชูวิทย์ กมลวิศิษฏ์ และนางลีนา จังจรรจา ในนามผู้สมัครอิสระ ทั้งนี้ทางพรรคประชาธิปัตย์มีมติให้ นายอภิรักษ์ โกษะโยธิน ลงสมัครรับเลือกตั้งอีกครั้งเป็นสมัยที่ 2 อีกด้วย โดยนายอภิรักษ์ได้ยื่นหนังสือลาออกอย่างเป็นทางการเมื่อวันที่ 22 สิงหาคม พ.ศ. 2551 โดยให้ นายพงษ์ศักดิ์ เสมสันต์ ปลัดกรุงเทพมหานคร ปฏิบัติหน้าที่แทน ทั้งนี้เพื่อให้เป็นไปตามกฎหมายการเลือกตั้งปัจจุบัน

ต่อมา ม.ล.ณัฏฐกรณ์ ได้ถอนตัวไปเนื่องจากอ้างถึงผลสำรวจว่าคะแนนนิยมยังห่างจากนายอภิรักษ์มาก และการเปิดรับสมัครวันแรก มีขึ้นในวันที่ 1 กันยายน พ.ศ. 2551 ทั้งนี้มีผู้สมัครหลายรายได้ไปยื่นสมัครเช่น นายอภิรักษ์ โกษะโยธิน, นายชูวิทย์ กมลวิศิษฏ์, นางลีนา จังจรรจา เป็นต้น ในขณะเดียวกัน นายประภัสร์ จงสงวน ผู้ว่าการการรถไฟฟ้าขนส่งมวลชนแห่งประเทศไทยก็ได้ลาออกจากตำแหน่ง เพื่อรับสมัครเลือกตั้งในสังกัดพรรคพลังประชาชน ในวันที่ 2 กันยายน พ.ศ. 2551 ด้วย

 รายชื่อผู้สมัครรับเลือกตั้ง 

 หมายเลข  รายนามผู้สมัคร  พรรคการเมือง  เว็บไซต์ 1  นายกิตติศักดิ์ ถิรวิศิษฎ์  ผู้สมัครอิสระ   2  ดร. เกรียงศักดิ์ เจริญวงศ์ศักดิ์  ผู้สมัครอิสระ DrDanCanDo.com 3  ร้อยเอกเมตตา เต็มชำนาญ  ผู้สมัครอิสระ   4  นายวราวุธ ฐานังกรณ์  ผู้สมัครอิสระ  Warawoot.com  5  นายอภิรักษ์ โกษะโยธิน  ประชาธิปัตย์  FutureBangkok.net  6  นายสุเมธ ตันธนาศิริกุล  ผู้สมัครอิสระ   7  นางลีนา จังจรรจา  ผู้สมัครอิสระ  Hi-SoLeena.com  8  นายชูวิทย์ กมลวิศิษฎ์  ผู้สมัครอิสระ  ChuvitBangkok.com  9  นายวิทยา จังกอบพัฒนา  ผู้สมัครอิสระ   10  นายประภัสร์ จงสงวน  พลังประชาชน  Prapat10.com  11  นายภพศักดิ์ ปานสีทอง  ผู้สมัครอิสระ   12  นางธรณี ฤทธีธรรมรงค์  ผู้สมัครอิสระ   13  นายอุดม วิบูลเทพาชาติ  ผู้สมัครอิสระ   14  น.ส.วชิราภรณ์ อายุยืน  สาธารณชน  PublicParty.or.th  15 นายสมชาย ไพบูลย์  ผู้สมัครอิสระ   16  ว่าที่ พ.ต.นิพนธ์ ซิ้มประยูร  ผู้สมัครอิสระ  

 ผลการสำรวจ 
 ก่อนการรับสมัคร 

สวนดุสิตโพล มหาวิทยาลัยราชภัฏสวนดุสิต ได้ทำการสำรวจความคิดเห็นของผู้มีสิทธิเลือกตั้งผู้ว่าราชการกรุงเทพมหานคร เพื่อตรวจสอบกระแสความนิยมที่มีต่อว่าที่ผู้สมัครและเพื่อให้ได้ข้อมูลในการประชาสัมพันธ์การเลือกตั้งที่เป็นความต้องการของคนกรุงเทพฯ โดยสำรวจจากผู้มีสิทธิเลือกตั้งผู้ว่าราชการกรุงเทพมหานครจำนวน 1,254 คน ระหว่างวันที่ 27 - 30 สิงหาคม พ.ศ. 2551 สรุปผลได้ดังนี้

 คำถาม : 1. ผู้สมัครผู้ว่าราชการกรุงเทพมหานครที่คนกรุงเทพฯ อยากได้

 อันดับ  รายนามผู้สมัคร  ผลสำรวจ 1  อภิรักษ์ โกษะโยธิน  43.30 2  หม่อมหลวงณัฏฐกรณ์ เทวกุล  13.16 3  ชูวิทย์ กมลวิศิษฎ์  6.94 4  ปลอดประสพ สุรัสวดี  3.35 5  เกรียงศักดิ์ โลหะชาละ  2.87 6  เกรียงศักดิ์ เจริญวงศ์ศักดิ์  1.67 7  ปานปรีย์ พหิทธานุกร  1.09 8  ประภัสร์ จงสงวน  0.88 -  ไม่ระบุ  26.74

 คำถาม : 2. คนกรุงเทพฯ ทราบว่าจะมีการเลือกตั้งผู้ว่าฯ กทม. ในวันที่ 5 ตุลาคม พ.ศ. 2551 นี้หรือไม่

 อันดับ  คำตอบ  ผลสำรวจ 1  ไม่ทราบ  83.97 2  ทราบ  16.03

 คำถาม : 3. สิ่งใดที่คนกรุงเทพฯ อยากทราบมากที่สุด

 อันดับ  คำตอบ  ผลสำรวจ 1  นโยบายและแผนการทำงานของผู้สมัครฯ  31.46 2  ประวัติผู้สมัครและคุณสมบัติต่างๆ  25.56 3  หมายเลขของผู้สมัครฯ  24.72 4  เวลาในการเลือกตั้ง  9.55 5  ผลงานที่โดดเด่นของผู้สมัครฯ  8.71

 คำถาม : 4. คุณลักษณะของผู้ว่าฯ กทม. ที่คนกรุงเทพฯ ต้องการ

 อันดับ  คำตอบ  ผลสำรวจ 1  พูดจริงทำจริง ทำตามคำสัญญาที่ให้ไว้ได้  28.82 2  ซื่อสัตย์ เป็นคนดี  24.6 3  มีคุณธรรม จริยธรรมร้อย  16.19 4  เป็นคนเก่ง มีความรู้ความสามารถและมีประสบการณ์ในการทำงาน  15.30 5  รู้และเข้าใจถึงปัญหาของ กทม.อย่างแท้จริง  15.08

 หลังปิดรับสมัคร 

สวนดุสิตโพล มหาวิทยาลัยราชภัฏสวนดุสิตได้ทำการสำรวจความคิดเห็นของผู้มีสิทธิ์เลือกตั้งในเขตกรุงเทพมหานครทั้ง 50 เขตเลือกตั้งระหว่างวันที่ 10 - 14 กันยายน พ.ศ. 2551 จำนวน 4,044 คน โดยแบ่งเป็นชาย 1,515 คน (37.46%) และหญิง 2,529 คน (62.54%) สรุปผลได้ดังนี้

 คำถาม : 1. ผู้สมัครผู้ว่าราชการกรุงเทพมหานครที่คนกรุงเทพฯ อยากได้

 อันดับ  รายนามผู้สมัคร  ผลสำรวจ ชาย  หญิง  ร้อยละ 1  อภิรักษ์ โกษะโยธิน  63.35  57.82  61.28 2  ชูวิทย์ กมลวิศิษฎ์  11.86  16.57  13.63 3  เกรียงศักดิ์ เจริญวงศ์ศักดิ์  11.86  12.87  12.24 4  ประภัสร์ จงสงวน  6.29  6.60  6.40 5  ลีนา จังจรรจา  0.55  1.32  0.84 6  สุเมธ ตันธนาศิริกุล  0.12  0.20  0.15 -  ไม่ระบุ  5.97  4.62  5.46

 คำถาม : 2. การพิจารณาเลือกผู้ว่าราชกรุงเทพมหานคร แตกต่างจากการเลือก ส.ส. หรือ ส.ว. หรือไม่

 อันดับ  คำตอบ  ผลสำรวจ  เหตุผล ชาย  หญิง  ร้อยละ 1  แตกต่าง  58.39  47.36  51.72  • การเลือกตั้งผู้ว่าเป็นการเมืองระดับท้องถิ่นไม่ใช่ระดับประเทศ• สส.จะทำงานในส่วนเขต แต่ผู้ว่าฯ กทม.ทำงานในส่วนกทม.ทั้งหมด• ทำหน้าที่คนละแบบกันการแก้ปัญหาต่างกันจึงเลือก• ผู้สมัครต่างกัน• ฯลฯ 2  ไม่แตกต่าง  41.61  52.64  48.28  • เป็นการพิจารณาตัวบุคคล คือ เลือกคนดี มีความสามารถที่จะทำงานได้• เป็นระบบการเลือกตั้งที่ต้องออกไปใช้สิทธิ์ออกเสียงเหมือนกัน• เป็นวิธีการเลือกคนเข้ามาทำงานแทนประชาชน แค่ต่างกันที่ภาระงานเท่านั้น• ฯลฯ

 คำถาม : 3. การเมืองระดับประเทศที่วุ่นวายอยู่ในขณะนี้ กระทบต่อการเลือกตั้งผู้ว่าฯ กทม.หรือไม่

 อันดับ  คำตอบ  ผลสำรวจ  เหตุผล ชาย  หญิง  ร้อยละ 1  ไม่กระทบ  77.78  71.43  51.21  • เป็นการเมืองท้องถิ่นไม่ใช่ระดับประเทศ• เป็นคนละส่วนกันไม่เกี่ยวกัน เป็นการเมืองคนละระดับ• เป็นคนกลางไม่ได้ฝักใฝ่ฝ่ายใดฝ่ายหนึ่ง• ไม่มีเรื่องอะไรแล้ว ไม่มีปัญหาอะไร• ไม่ได้อยู่ใกล้บริเวณที่วุ่นวาย• ฯลฯ 2  กระทบ  22.22  28.57  48.79  • ประชาชนเบื่อการเมืองไทย อาจจะไปใช้สิทธิ์น้อยลง• การเมืองวุ่นวายแบ่งเป็น 2 ฝ่าย ทำให้ประชาชนเกิดความสับสน• การประกาศพรก. ฉุกเฉินมีผลต่อการหาเสียง• อาจกระทบในเรื่องการเดินทางไปเลือกตั้งที่ต้องเสี่ยงกับม๊อบและรถติด• ฯลฯ

 การสำรวจความนิยมหน้าหน่วยเลือกตั้ง (Exit Poll) 
หลังจากปิดหีบเลือกตั้งเมื่อเวลา 15.00 น. ของวันที่ 5 ตุลาคม พ.ศ. 2551 ทาง เอเบคโพลล์ (มหาวิทยาลัยอัสสัมชัญ)ได้มีการประกาศผลการสำรวจความนิยมหน้าหน่วยเลือกตั้ง (Exit Poll) ขึ้น โดยผลการสำรวจเป็นดังนี้

 อันดับ  รายนามผู้สมัคร  ความนิยม (%) 1  อภิรักษ์ โกษะโยธิน  44.07 2  ประภัสร์ จงสงวน  23.90 3  ชูวิทย์ กมลวิศิษฎ์  14.18 4  เกรียงศักดิ์ เจริญวงศ์ศักดิ์  12.64 5  อื่นๆ  5.21

 ผลการเลือกตั้ง 

 หมายเหตุ 
การเลือกตั้งครั้งนี้ เกิดขึ้นในช่วงที่กลุ่มพันธมิตรประชาชนเพื่อประชาธิปไตย (พธม.) ชุมนุมใหญ่อยู่ด้วย ซึ่งขณะนั้นทางกลุ่ม พธม.ได้ทำการบุกยึดทำเนียบรัฐบาลไว้ได้แล้ว และมีหมายจับแกนนำต่าง ๆ ทั้งหมด 9 คน ในเวลา 08.00 น. ของวันเลือกตั้ง พล.ต.จำลอง ศรีเมือง หนึ่งในแกนนำได้ออกไปใช้สิทธิเลือกตั้ง ในหน่วยเลือกตั้งที่ 12 ภายในโรงเรียนเศรษฐเสถียร ถนนพระราม 5 เขตดุสิต และถูกเจ้าหน้าที่ตำรวจจับ จึงหวั่นเกรงว่าอาจจะมีเหตุการณ์รุนแรงเกิดขึ้น แต่ทว่าการเลือกตั้งก็ดำเนินต่อไปได้อย่างเรียบร้อยจนเสร็จสิ้น

 อ้างอิง 

 ชำแหละผลคะแนนเลือกตั้งผู้ว่าฯ กทม.“หล่อเล็ก” กวาดเรียบทุกเขต 
 รายชื่อผู้สมัครผู้ว่าราชการกรุงเทพมหานคร 5 ตุลาคม 2551 
 ไทยรัฐ แห่สมัครคึก ชิงผู้ว่ากทม.
 เลือกตั้งผู้ว่า กทม. 2551 กับเว็บไซต์ที่ใช้ประชาสัมพันธ์ 
 สวนดุสิตโพล: ความคิดเห็นของคนกรุงเทพฯ ต่อการเลือกตั้ง ผู้ว่ากทม.
 โพลล์ชี้คนกรุงร้อยละ80 ไม่รู้เลือกตั้งผู้ว่าฯกทม.5 ต.ค.นี้
 ด่วน! “จำลอง” ถูก ตร.จับหลังออกไปใช้สิทธิเลือกตั้งผู้ว่าฯ กทม. 

หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งในประเทศไทยในปี พ.ศ. 2551
หมวดหมู่:กรุงเทพมหานครในปี พ.ศ. 2551